Maður hné niður við Glymsgil vestanmegin við Botnsá í Hvalfirði fyrir hádegi í gær . Slökkviliðið á höfuðborgarsvæðinu sendi búnað , mannskap og sérútbúin farartæki á staðinn og kallaði auk þess út félaga í Björgunarfélagi Akraness . Bera þurfti manninn niður gilið til að koma honum í sjúkrabíl , en alls tók um tugur björgunarsveitarmanna þátt í aðgerðinni . Að sögn þeirra tók aðgerðin alls um eina og hálfa klukkustund . Maðurinn var fluttur á Sjúkrahúsið á Akranesi til aðhlynningar og rannsókna . Að sögn vakthafandi læknis þar er líðan hans góð eftir atvikum .